***Suvestinė redakcija nuo 2016-09-10***

*Įsakymas paskelbtas: Žin. 2010, Nr.* [*90-4803*](https://www.e-tar.lt/portal/legalAct.html?documentId=TAR.FE952F1FFAA7)*, i. k. 110231GISAK0001-219*

***Nauja redakcija nuo 2016-09-10:***

*Nr.* [*1-292*](https://www.e-tar.lt/portal/legalAct.html?documentId=a94af820767611e6b969d7ae07280e89)*, 2016-09-09, paskelbta TAR 2016-09-09, i. k. 2016-23468*

PATVIRTINTA

Priešgaisrinės apsaugos ir gelbėjimo

departamento prie Vidaus reikalų

ministerijos direktoriaus

2016 m. rugsėjo 9 d.

įsakymu Nr.  1-292

**Ūkio subjektų, kitų įstaigų darbuotojų tipinė civilinės saugos mokymo programa**

**i SKYRIUS**

**BENDROSIOS NUOSTATOS**

1. Ūkio subjektų, kitų įstaigų darbuotojų tipinės civilinės saugos mokymo programos (toliau – Programa) tikslas – mokyti ūkio subjektų, kitų įstaigų darbuotojus, kaip pasirengti galimoms ekstremaliosioms situacijoms, kaip elgtis joms gresiant ar susidarius.

2. Mokymą pagal Programą organizuoja ūkio subjekto, kitos įstaigos vadovas arba jo įgaliotas asmuo. Jis nustato bendrą darbuotojų civilinės saugos mokymo tvarką vadovaujamame ūkio subjekte, kitoje įstaigoje.

3. Ūkio subjekto, kitos įstaigos darbuotojų civilinės saugos mokymas yra įforminamas protokolu, kurį pasirašo ūkio subjekto, kitos įstaigos vadovas ar jo įgaliotas asmuo ir asmuo, vykdęs mokymą.

4. Ūkio subjektų, kitų įstaigų darbuotojų civilinės saugos mokymui pagal pasirinktą temą (-as) kasmet turi būti skiriamos ne mažiau kaip 2 akademinės valandos. Atsižvelgiant į aktualijas ar ūkio subjekto, kitos įstaigos specifiką, galima pasirinkti kitas civilinės saugos temas ir (ar) ilginti numatytą mokymo trukmę.

**ii SKYRIUS**

**CIVILINĖS SAUGOS MOKYMO TEMOS**

5. Ūkio subjektų, kitų įstaigų darbuotojų civilinės saugos mokymo temos:

5.1. Civilinės saugos sistema, jos valdymo ir veikimo principai ir teisiniai pagrindai;

5.2. Ūkio subjektų, kitų įstaigų ir gyventojų teisės ir pareigos civilinės saugos srityje;

5.3. Gamtiniai, techniniai, ekologiniai ir socialiniai pavojai, jų priežastys ir galimi padariniai;

5.4. Saugus elgesys ir veiksmai įvykus ekstremaliajam įvykiui ūkio subjekte, kitoje įstaigoje, gresiant ar susidarius ekstremaliajai situacijai;

5.5. Kolektyvinės ir asmeninės apsaugos priemonės, taikomos ūkio subjektų, kitų įstaigų darbuotojų apsaugai;

5.6. Gyventojų perspėjimo ir informavimo organizavimas. Civilinės saugos signalai;

5.7. Gyventojų evakavimo organizavimas.

\_\_\_\_\_\_\_\_\_\_\_\_\_\_\_\_

**Pakeitimai:**

1.

Priešgaisrinės apsaugos ir gelbėjimo departamentas prie Vidaus reikalų ministerijos, Įsakymas

Nr. [1-208](https://www.e-tar.lt/portal/legalAct.html?documentId=3cc8d370e4d811e39ea8c7e1dfdc4b5c), 2014-05-26, paskelbta TAR 2014-05-26, i. k. 2014-05652

Dėl Piešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. liepos 21 d. įsakymo Nr. 1-219 „Dėl Tipinių civilinių saugos mokymo programų patvirtinimo“ pakeitimo

2.

Priešgaisrinės apsaugos ir gelbėjimo departamentas prie Vidaus reikalų ministerijos, Įsakymas

Nr. [1-292](https://www.e-tar.lt/portal/legalAct.html?documentId=a94af820767611e6b969d7ae07280e89), 2016-09-09, paskelbta TAR 2016-09-09, i. k. 2016-23468

Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. liepos 21 d. įsakymo Nr. 1-219 „Dėl tipinių civilinės saugos mokymo programų patvirtinimo“ pakeitimo